标题：李祐
生平简介
出生年不详（武德年间）。
武德八年（公元626年），高祖诏封宜阳郡王，食邑四千户。
武德九年（公元627年），太宗诏封楚王；
贞观二年正月（公元629年），封燕王，拜同州刺史。俄迁幽州都督、幽易等六州诸军事、幽州刺史。前后所授，不之藩。后又累转豳州都督，官衔更迭原因、之籓情况不明（“累”为“多次”解，故李祐在贞观二年至贞观十年之间的官职变动情况，非常模糊）；
贞观十年正月（公元638年），封齐王，拜齐州都督、齐青等五州诸军事、齐州刺史，之籓（此处史料并有冲突，从《通鉴》言，贞观十年之籓；从《新唐书》言，贞观十一年才之籓）；
贞观十二年（公元640年），以病留长安，未之籓；
贞观十七年（公元645年），以“谋反罪”贬为庶人，赐死，葬以国公礼。 国除。
王妃
韦氏，韦挺长女。
文献记载
《旧唐书.太宗诸子》
庶人祐，太宗第五子也。武德八年，封宜阳王，其年改封楚王。贞观二年，徙封燕王，累转豳州都督。十年，改封齐王，授齐州都督。其舅尚乘直长阴弘智谓祐曰：“王兄弟既多，即上百年之后，须得武士自助。”乃引其妻兄燕弘信谒祐，祐接之甚厚，多赐金帛，令潜募剑士。初，太宗以子弟成长，虑乖法度，长史、司马，必取正人。王有亏违，皆遣闻奏。而祐溺情群小，尤好弋猎，长史薛大鼎屡谏不听，太宗以大鼎辅导无方，竟坐免。权万纪前为吴王恪长史，有正直节，以万纪为祐长史，以匡正之。万纪见祐非法，常犯颜切谏。有昝君谟、梁猛彪者，并以善骑射得幸于祐。万纪骤谏不纳，遂斥逐之，而祐潜遣招延，狎暱逾甚。太宗虑其不能悔过，数以书责让祐。万纪恐并获罪，谓祐曰：“王，帝之爱子，陛下欲王改悔，故加教训。若能饬躬引过，万纪请入言之。”祐因附表谢罪。万纪既至，言祐必能改过。太宗意稍解，赐万纪而谕之，仍以祐前过，敕书诰诫之。祐闻万纪劳勉而独被责，以为卖己，意甚不平。万纪性又褊隘，专以严急维持之，城门外不许祐出，所有鹰犬并令解放，又斥出君谟、猛彪，不许与祐相见。祐及君谟以此衔怒，谋杀万纪。会事泄，万纪悉收系狱，而发驿奏闻。十七年，诏刑部尚书刘德威往按之，并追祐及万纪入京。祐大惧，俄而万纪奉诏先行，祐遣燕弘信兄弘亮追于路射杀之。既杀万纪，君谟等劝祐起兵，乃召城中男子年十五以上，伪署上柱国、开府仪同三司，开官库物以行赏。驱百姓入城，缮甲兵。署官司，其官有拓东王、拓西王之号。诏遣兵部尚书李勣与刘威便道发兵讨之。祐每夜引弘亮等五人对妃宴乐，以为得志。戏笑之隙，语及官军，弘亮曰：“不须忧也！右手持酒啖，左手刀拂之。”祐爱信弘亮，闻之甚乐。太宗手诏祐曰：“吾常诫汝勿近小人，正为此也。汝素乖诚德，重惑邪言，自延伊祸以取覆灭。痛哉，何愚之甚也！遂乃为枭为獍，忘孝忘忠，扰乱齐郊，诛夷无罪。去维城之固，就积薪之危；坏盘石之亲，为寻戈之衅。且夫背礼违义，天地所不容；弃父逃君，人神所共怒。往是吾子，今为国雠。万纪存为忠烈，死不妨义；汝生为贼臣，死为逆鬼。彼则嘉声不隤，尔则恶迹无穷。吾闻郑叔、汉戾，并为猖獗，岂期生子，乃自为之？吾所以上惭皇天，下愧后土，叹惋之甚，知复何云。”太宗题书毕，为之洒泣。时李勣等兵未至齐境，而青、淄等数州兵并不从祐之命，祐又传檄诸县，亦不从。或劝祐虏城中子女走入豆子为盗，计未决而兵曹杜行敏谋将执祐，兵士多愿从。是夜，乃凿垣而入，祐与弘亮等五人披甲控弦，入室以自固。行敏列兵围之，谓祐曰：“昔为帝子，今乃国贼。行敏为国讨贼，更无所顾，王不速降，当为煨烬。”命薪草欲积而焚之，祐遂出就擒，余党悉伏诛。行敏送祐至京师，赐死于内省，贬为庶人。国除。寻以国公礼葬之[1]。
考语——
史臣曰：太宗诸子，吴王恪、濮王泰最贤。皆以才高辩悟，为长孙无忌忌嫉，离间父子，遽为豺狼，而无忌破家，非阴祸之报欤？武后斫丧王室，潜移龟鼎，越王贞父子痛愤，义不图全。毁室之悲，《鸱鸮》之诗，伤矣！比齐祐之妄作，岂同年而语哉！
赞曰：子弟作籓，磐石维城。骄侈取败，身无令名。冲、撰愤发，视死如生。承乾、齐祐,愚弟庸兄。
《新唐书.太宗子》
庶人祐字赞。武德八年，王宜阳，进王楚，又王燕，已乃封齐，领齐州都督。贞观十一年始归国。以明年入朝，以疾留京师。其舅尚乘直长阴弘智，憸人也，说祐曰：“王兄弟多，即上万岁后，何以自全？要须得士自助。”乃引客燕弘亮谒祐，祐悦，赐金帛，使募剑客。十五年还州。初，帝用王府长史、司马，必取骨鲠敢言者，有过失辄闻。而祐溺群小，好弋猎，长史薛大鼎屡谏不听，帝以辅王无状，免之，更用权万纪。万纪性刚急，以法绳祐。有昝君谟、梁猛虎者，骑射得幸，万纪斥之，祐私引与狎昵。帝数以书让祐，万纪恐并获罪，即说祐曰：“王，上爱子，上欲王改悔，故数教责王。诚能饬躬引咎，万纪请入朝言之，上意宜解。”祐因上书谢罪。万纪见帝，言祐且自新，帝悦，厚赐万纪，而仍谯戒祐。祐闻万纪见劳，而己蒙责，以为卖己，益不平。会万纪又以疑贰系君谟等，制祐不出国门，悉暴祐罪于朝，祐不胜忿。有诏刑部尚书刘德威临讯，颇实，帝召祐、万纪还京师。祐与燕弘亮等谋，射杀万纪，支解之。左右劝祐遂发兵，乃募城中男子年十五以上悉发，私署左右上柱国，光禄大夫，开府仪同三司，托东、托西等王，斥库赀行赏，驱人筑堞浚隍，缮甲兵。人恶之，皆夜缒亡去。诏兵部尚书李勣与刘德威发便道兵讨之。祐日夜引弘亮等五人对其妃宴乐。语官军，则弘亮妄言：“王毋忧，右手持酒啗，左手刀拂之。”祐信爱弘亮，闻之喜。帝手敕祐曰：“吾常戒汝勿近小人，正为此耳。往吾子，今国仇，我上惭皇天，下愧后土。”题毕，涕而遣。祐檄诸县，县辄以闻。祐穷蹙，上表曰：“臣，帝子也，为万纪谗构，上天降灵，罪人斯得。臣狂失心，惝怳惊悸，左右无兵，即欲颠走，所以颇仗械以自卫护。”时勣未至，而青、淄等州兵已集。或劝祐虏子女走豆子为盗，计未决，兵曹杜行敏夜勒兵凿垣入，祐与弘亮等闭门拒，至日中，行敏呼曰：“吾为国讨贼，不速降，且焚。”士积薪，祐乃出，执送京师。赐死内侍省，贬为庶人，葬以国公礼。诏齐州给复一年，擢行敏巴州刺史，封南阳郡公。祐喜养斗鸭，方未反，狸齚鸭四十余，绝其头去。及败，牵连诛死者凡四十余人。祐之乱，州人罗石头数祐罪，以刀直前刺祐，不克，杀之。诏赠亳州刺史。祐尝引骑徇邑聚，野人高君状曰；“上亲平寇难，土地甲兵不胜计。今王以数千人为乱，犹一手摇泰山，又如君父何？”祐击禽之，愧其言，不能杀。诏擢榆社令[2]。
《资治通鉴》
卷一百九十二
……（武德九年）是岁，进皇子长沙郡王恪为汉王，宜阳郡王祐为楚王。
……（贞观二年正月）丁巳，徙汉王恪为蜀王，卫王泰为越王，楚王祐为燕王。
卷一百九十四
……（贞观十年正月）癸丑，徙赵王元景为荆王，鲁王元昌为汉王，郑王元礼为徐王，徐王元嘉为韩王，荆王元则为彭王，滕王元懿为郑王，吴王元轨为霍王，豳王元凤为虢王，陈王元庆为道王，魏王灵夔为燕王，蜀王恪为吴王，越王泰为魏王，燕王祐为齐王，梁王愔为蜀王，郯王恽为蒋王，汉王贞为越王，申王慎为纪王。……（三月）癸丑，诸王之籓，上与之别曰：“兄弟之情，岂不欲常共处邪！但以天下之重，不得不尔。诸子尚可复有，兄弟不可复得。”因流涕呜咽不能止。
卷一百九十六

综合评述
贞观十二年，李祐进京养病，他的舅父弘智劝他募壮士以自卫。弘智推荐妻兄燕弘信辅助李祐，招募死士。李祐好游猎，结交奸邪之人，昝君谟、梁猛彪以善骑射得幸于李祐，太宗怪长史薛大鼎无方，改以权万纪为长史。李祐不思悔改，权万纪多次犯颜劝谏，斥退昝君谟、梁猛彪等小人，引起李佑的不满，李佑又立即将之召回，狎昵逾甚，权万纪与李祐关系闹得很僵。太宗又以校尉韦文振为齐王府典军。太宗命令刑部尚书刘德威前往齐州处理。刘德威经查明属实，要求齐王与权万纪返京说明。
唐太宗贞观十七年（643年）李祐派燕弘亮等率20骑射杀权万纪，支解之，昝君谟等劝他起兵谋反，有人劝李祐入豆子冈（在今山东惠民）为盗，李祐犹豫不决。三月，唐太宗急召兵部尚书李勋与刘德威伐齐王。李祐日夜与燕弘亮等五人对其妃宴乐。三月三十日被兵曹参军杜行敏擒住，押送至长安，被太宗赐死于内省，贬为庶人。同党一并被杀。他的被擒导致太子李承乾谋反计划被发现。朝廷授杜行敏为巴州刺史，封南阳郡公，齐州平陵县（治今山东历城东平陵城）下诏改名为全节县。
李祐，在舅舅阴弘智的挑唆下，私养死士；屡被长史权万纪严诫和太宗教责二不悔改，并因而生恨，命死士射杀权万纪，并因此事害怕太宗责罚，在身边小人的一再“挑唆”下，走上不归路，并累及家人。可谓一失足而成千古只恨，诚为可叹！